Thaçi: Kosova duhet t’i flasë botës me një zë
Presidenti i Kosovës, Hashim Thaçi, ritheksoi të dielën pas kthimit nga Haga se askush nuk mund ta rishkruajë historinë e Kosovës.
Presidenti i Kosovës, Hashim Thaçi tha se procesi i përballjes me drejtësinë nuk duhet të pengojë punët e mëdha që ka Kosova përpara saj. Ai i bëri këto komente në një fjalim drejtuar opinionit lidhur me intervistimin e tij në Prokurorinë e Posaçme për Kosovën në Hagë, që trajton pretendimet për krime të luftës dhe të pasluftës në Kosovë. Ai u kthye të premten mbrëma në Kosovë pas katër ditësh të qëndrimit në Hagë. Prokuroria e Posaçme më 24 qershor publikoi njoftimin për ngritjen e akuzave ende të pakonfirmuara ndaj tij dhe kryetarit të Partisë Demokratike, Kadri Veseli, si të dyshuar për krime kundër njerëzimit dhe krime lufte. Presidenti Thaçi i cili për katër ditë rresht është intervistuar në Hagë, tha se ka kryer detyrimin tim qytetar dhe institucional për t’u paraqitur para prokurorëve në Dhomat e Specializuara në Hagë. Ai tha se ka respekt të plotë për procesin e zbardhjes, deri në fund, të së vërtetës dhe të rolit të tij në luftën çlirimtare për liri dhe pavarësi. Ai tha se për shkaqe etike dhe të kufizimeve ligjore nuk mund të jap hollësi, por “ Ai tha se ky proces i radhës është në vazhdën e “”. Por, sipas tij, ky proces do të vulosë njëherë e përgjithmonë rolin historik të UÇK-së si një rol i pazëvendësueshëm dhe i patjetërsueshëm për lirinë e fituar për të gjitha gjeneratat që do ta gëzojnë Kosovën si shtet të pavarur dhe demokratik. Presidenti Thaçi, bëri thirrje për dialog politik të qytetëruar mes forcave politike. ”, tha presidenti Thaçi duke shprehur bindjen se”. Akuzat e Prokurorisë së Posaçme i janë dorëzuar një gjykatësi të procedurës paraprake i cili duhet të vendosë për konfirmimin apo hedhjen poshtë të tyre. Gjykata e Posaçme për Kosovën e njohur me emrin Dhomat e Specializuara u themelua më 2015 dhe vepron në bazë të ligjeve të Kosovës por me personel ndërkombëtar. Pretendimet për krime lufte kundër pjesëtarëve të ish Ushtrisë Çlirimtare të Kosovës dolën në raportin e vitit 2011 të hartuar nga i dërguari i Këshillit të Evropës, Dick Martty, i cili ngriti dyshimet për përfshirjen e ish kryengritësve në vrasjen e civilëve serbë dhe kundërshtarëve politik shqiptarë.